शनिवार की दोपहर 11.15 बजे कानपुर से आ रही पीकेडी स्पेशल मालगाड़ी ट्रेन जब इटावा स्टेशन के पास पहुंची तो गार्ड ने गाड़ी के पांचवें वैैगन से धुआं उठते देखा। वैगन में कोयला लदा हुआ था। गार्ड द्वारा इस बात की सूचना ट्रेन के चालक को दी गई। ट्रेन चालक ने कंट्रोल रूम को जानकारी दी। कंट्रोल रूम से मैसेज के बाद रेलवे अधिकारियों ने दमकल बुला ली। मालगाड़ी को प्लेटफार्म नंबर एक पर रोका गया। करीब पौन घंटे तक वैगन पर पानी की धार बरसाई गई। बाद में 12:35 बजे गाड़ी को रवाना किया गया। इस दौरान स्टेशन अधीक्षक आरके त्रिपाठी सहित रेलवे अधिकारी मौजूद रहे। अधिकारियों ने बताया कि गर्मी के कारण कोयले के आपस में रगड़ने से कोयला सुलगने लगता है।